CELEX: 22007D0671
Language: sl
Date: 2007-10-08 00:00:00
Title: 2007/671/ES: Sklep št. 1/2007 Skupnega odbora ES/Danska-Ferski otoki z dne 8. oktobra 2007 o spremembi Protokola 4 k Sporazumu med Evropsko skupnostjo na eni strani ter vlado Danske in lokalno vlado Ferskih otokov na drugi strani

19.10.2007   
            
            
               SL
            
            
               Uradni list Evropske unije
            
            
               L 275/32
            
         
      SKLEP št. 1/2007 SKUPNEGA ODBORA ES/DANSKA-FERSKI OTOKI
   
   z dne 8. oktobra 2007
   o spremembi Protokola 4 k Sporazumu med Evropsko skupnostjo na eni strani ter vlado Danske in lokalno vlado Ferskih otokov na drugi strani
   (2007/671/ES)
   SKUPNI ODBOR JE –
   ob upoštevanju Sporazuma med Evropsko skupnostjo na eni strani ter vlado Danske in lokalno vlado Ferskih otokov na drugi strani (1) (v nadaljnjem besedilu „Sporazum“) in zlasti člena 34(1) Sporazuma,
   ob upoštevanju naslednjega:
   
               (1)
            
            
               V skladu s členom 1 Protokola 4 k Sporazumu je Skupnost dodelila tarifne koncesije za hrano za ribe s Ferskih otokov v okviru letne tarifne kvote 5 000 ton.
            
         
               (2)
            
            
               V skladu s Sklepom št. 2/98 Skupnega odbora ES/Danska-Ferski otoki (2) se je od 1. januarja 2000 naprej ta kvota povečala na 10 000 ton.
            
         
               (3)
            
            
               Ferski organi so predložili prošnjo za povečanje tarifnih koncesij Skupnosti za omenjene proizvode.
            
         
               (4)
            
            
               Treba bi bilo dovoliti podvojitev trenutne letne tarifne kvote.
            
         
               (5)
            
            
               Hrana za ribe, za katero je odobren preferencialni uvozni režim, ne sme vsebovati dodanega glutena.
            
         
               (6)
            
            
               Ta kvota je predmet klavzule o pregledu. Skupni odbor bo v skladu s členom 31(2) Sporazuma v ta namen redno izmenjeval informacije.
            
         
               (7)
            
            
               Člen 1 Protokola 4 k Sporazumu bi bilo zato treba spremeniti –
            
         SKLENIL:
   Člen 1
   Protokol 4 k Sporazumu se spremeni:
   
               1.
            
            
               v členu 1 se besedilo v tabeli, ki se nanaša na tarifne oznake KN ex 2309 90 10, ex 2309 90 31 in ex 2309 90 41, nadomesti z naslednjim:
               
                           „Tarifna oznaka KN
                        
                        
                           Poimenovanje
                        
                        
                           Carinska stopnja
                        
                        
                           Carinska kvota (CK) (v tonah)
                        
                     
                           ex 2309 90 10 (3)
                           
                           ex 2309 90 31 (3)
                           
                           ex 2309 90 41 (3)
                           
                        
                        
                           Hrana za ribe
                        
                        
                           0
                        
                        
                           20 000
                        
                     
         
               2.
            
            
               členu 1 Protokola 4 se doda naslednje besedilo:
               „Za tarifne kvote, odprte za hrano za ribe pod oznakami KN ex 2309 90 10, ex 2309 90 31 in ex 2309 90 41, se uporablja naslednje:
               
                           1.
                        
                        
                           Ferski organi potrdijo, da hrana za ribe, ki se izvaža v EU v okviru te preferencialne kvote, ne vsebuje dodanega glutena poleg tistega, ki je naravno prisoten v žitaricah, ki se lahko nahajajo v tej hrani. Evropska skupnost lahko na Ferskih otokih opravlja kontrole sestave hrane za ribe, zlasti kontrole vsebnosti glutena v tej hrani.
                        
                     
                           2.
                        
                        
                           Opravljanje kontrol sestave hrane za ribe je podrobno določeno v Prilogi I k temu Protokolu. Če se v okviru inšpekcijskega pregleda pridobi dokaze, da zahtevani pogoji za dodelitev tega trgovinskega preferenciala niso izpolnjeni, lahko Komisija izvajanje tega preferenciala začasno odloži, dokler ti pogoji niso izpolnjeni.“;
                        
                     
         
               3.
            
            
               besedilo iz Priloge se doda kot Priloga I.
            
         Člen 2
   Skupni odbor spremlja uporabo te tarifne kvote. Glede na uporabo kvote in razvoj tržnih razmer Skupni odbor to tarifno kvoto ponovno preuči čez štiri leta.
   Člen 3
   Povečanje obsega tarifne kvote za koledarsko leto 2007 se izračuna pro rata temporis od 1. decembra 2007.
   Člen 4
   Ta sklep začne veljati prvi dan drugega meseca po sprejetju.
   
      V Bruslju, 8. oktobra 2007
      
         
            Za Skupni odbor
         
         
            Predsednik
         
         Leopoldo RUBINACCI
         
      
   
   
      (1)  UL L 53, 22.2.1997, str. 2.
   
      (2)  UL L 263, 26.9.1998, str. 37.
   
      (3)  Hrana za ribe, za katero je odobren preferencialni uvozni režim, ne sme vsebovati dodanega glutena poleg tistega, ki je naravno prisoten v žitaricah, ki se lahko nahajajo v tej hrani.“;
   
      PRILOGA
      
         
            „PRILOGA I
            Opravljanje kontrol sestave hrane za ribe
            Člen 1
            Ferski organi Komisiji sporočijo določbe glede kontrol, ki so jih sprejeli v zvezi s členoma 1 in 2 tega sklepa. Ferski organi dajo Komisiji na voljo vse potrebne informacije za kontrolo vsebnosti glutena v hrani za ribe, ki se izvaža v EU, in sprejmejo ustrezne ukrepe za olajšanje pregledov, ki jih v zvezi s tem Komisija šteje za primerne.
            Člen 2
            Evropska skupnost lahko na Ferskih otokih opravi kontrolo sestave hrane za ribe. Podjetja, ki se ukvarjajo s hrano za ribe omogočijo takojšen dostop do svojih tovarn in evidence zalog, da inšpektorji lahko izsledijo uporabljene surovine. Inšpektorjem se dovoli odvzem vzorcev za analizo.
            Inšpektorji so upravičeni do kontrole sestave hrane za ribe, surovin in predelanih materialov ter poslovnih knjig in drugih dokumentov, vključno z dokumenti in metapodatki, ki so sestavljeni, prejeti ali zabeleženi na elektronskem mediju in ki se nanašajo na evidence zalog.
            Člen 3
            Inšpekcijske preglede izvajajo strokovnjaki Komisije ali držav članic (v nadaljnjem besedilu ‚inšpektorji‘). Strokovnjake držav članic, ki se jim poveri naloga opravljanja inšpekcijskih pregledov, imenuje Komisija.
            Člen 4
            Inšpekcijski pregledi se opravljajo v imenu Skupnosti, ki nosi stroške svojih inšpektorjev.
            Inšpektorji obvestijo ferske organe o inšpekcijskem pregledu, tako da lahko predstavniki Ferskih otokov sodelujejo pri takšnih pregledih.
            Člen 5
            Podrobno ureditev načina opravljanja kontrol lahko skupaj določita neposredno Komisija in ferski organi.“